open-index/open-wikipedia-markdown huggingface dataset:
Julius Sundberg

**Julius Bernhard Sundberg** (13. syyskuuta 1887 Helsinki – 15. tammikuuta 1931 Helsinki) oli suomalainen toimittaja ja poliitikko, joka toimi SDP:n kansanedustajana vuonna 1917. Suomenruotsalaisessa työväenliikkeessä vaikuttanut Sundberg työskenteli muun muassa *[[Arbetarbladet]]in* päätoimittajana sekä Kustannusosakeyhtiö Kansanvallan taloudenhoitajana. 

## Elämä
Julius Sundberg valmistui 1902 puusepäksi Helsingin poikien ammattikoulun ruotsinkieliseltä osastolta. Vuonna 1907 hän liittyi Tölö Svenska Socialdemokratiska Ungdomklubbin jäseneksi ja oli kaksi vuotta myöhemmin perustamassa ruotsinkielisten nuorisokerhojen keskusjärjestöä Finlands Svenska Socialdemokratiska Ungdomsklubbars Centralkomitéta. Sundberg työskenteli järjestön julkaisemien *[[Kamrat!]]* ja *[[Till storms!]]* -lehtien toimittajana sekä Finlands Svenska Arbetarförbundin (FSA) sihteerinä 1915-1916.

Sundbergistä tuli kansanedustaja vuoden 1916 eduskuntavaaleissa. Valtiopäivien kokoonnuttua vasta seuraavana keväänä hän ehti toimimaan kansanedustajana vain puoli vuotta ennen eduskunnan hajottamista. Lokakuun 1917 vaaleissa Sundberg jäi varasijalle. Sisällissodan aikana hän toimi kansanvaltuuskunnan raha-asiain osaston sekä kaupungin omistaman Helsingin Raitiotie- ja Omnibus Osakeyhtiön taloudenhoitajana. Helsingin taistelun jälkeen Suondberg jäi valkoisten vangiksi ja päätyi Isosaaren vankileirille. Sundberg vapautettiin elokuussa, jolloin hän sai valtiorikosoikeudelta kahden vuoden ehdollisen kuritushuonetuomion valtiopetoksen valmistelusta.

Syksyllä 1918 Sundberg oli elvyttämässä sodan lamauttamaa SDP:n puoluetoimintaa. Hän osallistui muun muassa joulukuun ylimääräiseen puoluekokoukseen. Sundberg työskenteli Suomen Kauppa- ja Liiketyöntekijäin Liiton taloudenhoitajana 1919, FSA:n sihteerinä 1919-1921, *Arbetarbladetin* päätoimittajana 1921-1926 ja Kustannusosakeyhtiö Kansanvallan taloudenhoitajana 1926-1930. Sundberg kuului FSA:n hallitukseen vuodesta 1916 lähtien ja oli järjestön edustajana SDP:n puoluetoimikunnan jäsen 1919-1926. Sundberg oli myös Helsingfors Svenska Arbetarföreningin puheenjohtaja 1919-1924 ja toimi Uudenmaan ruotsinkielisen sosialidemokraattisen piirijärjestön puheenjohtajana. Lisäksi hän oli myös muun muassa Työväen Sivistysliiton johtokunnan jäsen. Joulukuussa 1930 Sundberg joutui sepelvaltimotaudin vuoksi Marian sairaalaan, jossa hän kuoli 43-vuotiaana tammikuussa 1931. Hänet tuhkattiin Hietaniemen krematoriossa.

## Perhe
Julius Sundbergin puoliso oli Aina Sundberg (s. 1887). Perheessä oli kaksi lasta.

## Lähteet
Kakamegan piirikunta

**Kakamegan piirikunta** on yksi Kenian aluehallinnon 47 piirikunnasta. Piirikunnan pinta-ala on 3&nbsp;051 neliökilometriä ja väkiluku 1&nbsp;660&nbsp;651 (2009). Kakamega on eräs Kenian väkirikkaimmista piirikunnista.

Piirikunnan keskus on Kakamegan kaupunki (69&nbsp;502 tai 99&nbsp;987 as. vuonna 2009). Kakamega sijaitsee noin 30 kilometriä päiväntasaajasta pohjoiseen ja on keskimäärin 1&nbsp;535 metriä merenpinnan yläpuolella. Sieltä on 52 kilometriä etelässä sijaitsevaan Kisumuun, joka on yksi Kenian suurimmista kaupungeista.

Osa Kakamegan trooppisista sademetsistä on suojelualuetta. Alueelta on tavattu yli 400 lintulajia. Siellä esiintyviä myrkkykäärmeitä ovat esimerkiksi aggressiivisena ja vaarallisena pidetty mustahuulikobra (paikallisesti ”kakamegankobra”), gaboninkyy, mustamamba ja vihermamba.

Piirikunta jakautuu 12 vaalipiiriin, jotka jakautuvat edelleen useisiin kymmeniin paikallistason hallintoalueisiin (*ward*).

## Lähteet

## Aiheesta muualla

*Kakamega County. County well know for crystone.  (kenyacounty.co.ke)
Rosengart

**Rosengart** on ranskalainen automerkki, jota valmistettiin vuosina 1927-1955. Rosengart-autotehtaan perusti vuonna 1927 Lucien Rosengart, joka oli aiemmin työskennellyt Citroën- ja Peugeot-autotehtaissa.

Ensimmäinen automalli oli Rosengart LR, joka oli lisenssillä valmistettu Austin Seven. Vuosina 1927-30 LR-mallia valmistettiin 6000 kappaletta. LR:ssä oli 750 cm³ moottori, teholtaan 11 hv (8 kW). 1930-luvulla Rosengart alkoi valmistaa etuvetoisia autoja, jotka ulkonaisesti muistuttivat Adler Trumpf Junior-mallia. Sodan jälkeen Rosengart yritti pikkuautojen valmistajana. Näissä oli pieni 2-sylinterinen bokserimoottori.

Rosengart joutui lopettamaan autojen valmistuksen 1955.

## Lähteet
Smäidätään

**"Smäidätään"** on ensimmäinen single suomalaisen rap-artisti Uniikin kuudennelta studioalbumilta "Pikku prinssi". Kappale julkaistiin 27. toukokuuta 2015. Kappaleella ovat mukana myös Heikki Kuula ja Emma. Sen ovat säveltäneet Sakke Aalto sekä Heikki Kuula ja sanoittaneet Uniikki sekä Heikki Kuula.

Kappaleen musiikkivideo julkaistiin YouTubessa 27. toukokuuta 2015. Helsingissä muun muassa Vanhassa kauppahallissa ja Arkada International Bookshop -kirjakaupassa kuvatulla videolla esiintyy näyttelijä Oona Kare.

## Lähteet
Salmson

**Salmson** on ranskalainen tehdas, joka valmisti autoja, lentokoneita, lentokonemoottoreita sekä magneettoja. Emile Salmson perusti vuonna 1919 autotehtaan Billancourtiin Pariisin lähelle. Aluksi tehdas valmisti brittiläisiä GN-autoja lisenssillä. Myöhemmin Salmson alkoi valmistaa kevyitä urheilullisia nelisylinterisiä autoja. Niissä oli 1&nbsp;086 cm³ moottori, teholtaan 29 kW eli 40 hv. Näitä valmistettiin 1925–1929.

1930-luvulla Salmson alkoi valmistaa kalliita loistoautoja, esimerkiksi S4E-mallia. Siinä oli 2&nbsp;336 cm³ rivinelosmoottori, teholtaan 51,5 kW eli 70 hv. Tätä valmistettiin 1938–1947.

Salmson-autojen valmistus loppui konkurssiin 1957, jonka yhteydessä Renault osti Salmsonin jäljelle jääneen omaisuuden.

## Lähteet
Nandin piirikunta

**Nandin piirikunta** on yksi Kenian aluehallinnon 47 piirikunnasta.  Piirikunnan pinta-ala on 2&nbsp;884 neliökilometriä ja väkiluku 752&nbsp;965 (2009). Piirikunnan keskus on Kapsabetin kaupunki (22&nbsp;804 as. vuonna 2009).

Piirikunta jakautuu edelleen kuuteen vaalipiiriin (Aldai, Chesumei, Emgwen, Mosop, Nandi Hills ja Tinderet), jotka jakautuvat edelleen paikallistason hallinnollisiin alueisiin (ward).

Piirikunta on Kenian keskeisimpiä teentuotantoalueita. Tee on Kenian merkittävin vientituote (1,3 mrd. USD vuonna 2013). Suuria teeviljelmiä on esimerkiksi Nandi Hillsin vaalipiirin ja pikkukaupungin () ympäristössä, noin 2&nbsp;000 metriä merenpinnan yläpuolella. Toinen suurten teeplantaasien sijaintialue on Kobujoi-Chekumiarich. Teen lisäksi ravinteikkaassa, vulkaanisessa maaperässä viljellään maissia ja sokeriruokoa. 

Ilmastoa luonnehditaan viileän kosteaksi. Sadekausia on kaksi. Pitempikestoisia sateita saadaan maalis–kesäkuussa ja lyhytkestoisempia loka–marraskuussa. Vuotuinen sademäärä on 1&nbsp;200–2&nbsp;000 millimetriä. Lämpötila vaihtelee välillä 15–25&nbsp;°C.

Seutu tunnetaan myös useiden kenialaistaustaisten yleisurheilijoiden, erityisesti keskipitkän ja pitkän matkan juoksijoiden kotiseutuna. Jotkut heistä ovat myöhemmin vaihtaneet kansallisuutta. Luontaisen vuoristoharjottelun mahdollistava seutu markkinoi itseään mestarien kotiseutuna (*Home of champions*). Kansainvälisesti menestyneitä ovat esimerkiksi Paul Bitok, Amos Biwott, Mike Boit, Wilfred Bungei, Priscah Jepleting Cherono, Augustine Choge, Pamela Jelimo, Janeth Jepkosgei, Kipchoge Keino, Wilson Kipketer, Benjamin Kogo, Julius Korir, Bernard Lagat, Martin Lel, Henry Rono, Moses Tanui ja Julius Yego.
 
Nandin piirikuntaa palvelee Kapsabetin ja naapuripiirikunnan Eldoretin välillä sijaitseva Eldoretin kansainvälinen lentoasema. Sinne on noin 40 kilometrin matka  Kapsabetistä.


Mogobich Valley, Nandi Hills.jpg|Nandi Hillsin teetuotantoaluetta.

## Lähteet

## Aiheesta muualla

*Nandi County. County well know for tea farming.   (nandi.kenyacounty.co.ke)
*Nandi County Profile (doc)   (nandi.go.ke)
André Lacroix

**André Joseph Lacroix** (s. 5. kesäkuuta 1945) on kanadalainen entinen jääkiekkoilija. Lacroix on WHA:ssa eniten tehopisteitä (798) tehnyt pelaaja. Hänellä on myös WHA:n ennätys pelatuissa otteluissa (551) sekä syötöissä (547).

## Tilastot
*PO=Pelatut ottelut, M=Maalit S=Syötöt P=Pisteet RM=Rangaistusminuutit*

## Lähteet
Kesäjoki (Kuusema)

**Kesäjoki** () on autioksi jäänyt kylä Karjalan tasavallan Kemin piirin Kuuseman kunnassa Venäjällä. Se sijaitsee Vienanmereen laskevan samannimisen joen suussa 30 kilometriä Kuusemasta linnuntietä kaakkoon. 

Kesäjoki on vanha pomorilaiskylä, jossa on venäläisten lisäksi asunut myös karjalaisia. 1800- ja 1900-lukujen vaihteessa se kuului kyläkuntana Ponkaman volostiin. Vuonna 1905 Kesäjoella oli 42 taloa, kyytiasema, koulu ja 286 asukasta. Neuvostoaikana perustettiin Kemin piiriin kuulunut Kesäjoen kyläneuvosto. Vuonna 1933 kylässä oli 261 asukasta, joista valtaosa oli venäläisiä. Myöhemmin kyläneuvostoon kuuluivat myös Kesäjoen ja Lambinon asemat sekä joukko muita Muurmannin radan asutuksia.

Kylän rakennusmuistomerkkeihin kuuluvat vuonna 1850 pystytetty tsasouna, hautausmaa ja joukko vanhoja aittoja.

## Lähteet
Keltalaitasukeltaja

**Keltalaitasukeltaja** (*Dytiscus marginalis*) on sukeltajien heimoon kuuluva kovakuoriainen. 

## Ulkonäkö
Keltalaitasukeltaja on ruumiinmuodoltaan virtaviivaisen litteä soikio. Se on 3–3,5 sentin pituinen. Se on väriltään enimmäkseen punaruskea ja sillä on tummanvihreää hohdetta. Sen takasiipien reunoissa ja etuselässä on keltaista. Koiras ja naaras ovat erinäköiset. Koiraalla on leveämmät etujalat ja sen peitinsiivet ovat sileät. Naaras on pienempi kuin koiras. Sen peitinsiivet ovat usein koirasta himmeämmät, pitkittäisuurteiset ja usein niissä on tiheämmässä pistemäisiä täpliä. Toukka on 50 mm:n pituinen ja suuripäinen.

## Elinympäristö ja levinneisyys
Keltalaitasukeltajaa esiintyy järvissä ja lammissa enimmäkseen metsän keskellä. Sitä tavataan eteläisessä ja keskisessä Suomessa. Lajin levinneisyys ulottuu Euroopasta Pohjois-Aasiaan.

## Ravinto
Keltalaitasukeltaja on peto, joka pyydystää muita vesihyönteisiä sekä kalanpoikasia ja sammakontoukkia. Erityisen ahnas peto on sen toukka, joka iskee terävät leukansa lähes kaikkeen ympärillä liikkuvaan.

## Lähteet

## Aiheesta muualla
* iNaturalist: Keltalaitasukeltaja (''Dytiscus marginalis'')
* ITIS: ''Dytiscus marginalis'' 
* UniProt: Taxonomy - ''Dytiscus marginalis'' 
* Encyclopedia of Life (EOL): ''Dytiscus marginalis'' 
* Global Biodiversity Information Facility (GBIF): ''Dytiscus marginalis'' 
* University of Michigan, Animal Diversity Web (ADW): ''Dytiscus marginalis''
Riley

**Riley** on englantilainen automerkki, jota valmistettiin vuosina 1898–1970. William Riley ja hänen neljä poikaansa perustivat vuonna 1898 autotehtaan Englannin Coventryyn.

Rileyt saavuttivat 1920–1930-luvuilla monia autokilpailujen voittoja.

Tehtaan valmistamat Riley-autot olivat teknisesti edistyksellisiä. Esimerkiksi vuonna 1927 esitellyssä Riley Nine -mallin moottorissa oli kaksi kannen yläpuolista akselia, vinoon sijoitetut venttiilit ja puolipallon muotoinen palotila. Tämä moottorin rakenne oli urheilullisten autojen esikuvana 1950-luvulle asti.

Riley RMF vuodelta 1953 sisälsi uuttaa tekniikaa, mutta ulkonäkö periytyi 1930-luvulta. RMF-mallissa oli 2,5 litran nelisylinterinen rivimoottori, jossa oli kaksi nokka-akselia. Vuodesta 1953 alkaen RMF:ssä oli nestetoimiset jarrut sekä hypoidityyppinen tasauspyörästö. Ohjaus oli melko raskaskäyttöinen, huippunopeus 160 km/h. Kahdeksan vuoden aikana RMF-mallia myytiin 8960 kappaletta, joka juuri ylitti kannattavuusrajan.

Vuonna 1938 Riley-autotehdas joutui Morris-yhtymän haltuun, mutta Riley-autojen valmistus jatkui. Morris- ja Austin-autotehtaat yhdistyivät vuonna 1952. Tällöin Riley oli osa British Motor Corporationia ja yksi yhtymän automerkeistä. Rileyn valmistus loppui 1970.

Suomeen tuotiin muutamia Riley-autoja 1950- ja 1960-luvuilla, jolloin maahantuojana toimi myös Morrista edustanut Oy Voimavaunu Ab. Vuonna 1961 Riley 4/68 maksoi 1&nbsp;085&nbsp;000 markkaa, kun sitä vastaavan Morris Oxfordin hinta oli 900&nbsp;000 markkaa. Rekisteritilastossa Riley ei yltänyt erikseen tilastoitujen autojen joukkoon. Vuoden 1999 lopussa Suomen ajoneuvorekisterissä oli vain kolme Riley-autoa.

## Lähteet
Maybach Landaulet

**Maybach Landaulet** tai **Maybach 62 Landaulet** on Maybachin vuosina 2008–2013 valmistama loistoauto. Valmistus päättyi kun Daimler lakkautti Maybach-brändin. Auto pohjautuu Maybach 62S -autoon.
Kesäjoki (täsmennyssivu)

**Kesäjoki** tarkoittaa seuraavia asioita:

* Kesäjoki, taajama ja kunta Karjalan tasavallan Belomorskin piirissä
* Kesäjoki, entinen kylä Karjalan tasavallan Kemin piirissä
* Kesäjoki, Vienanmereen laskeva joki.
Rudolf Molnár

**Rudolf Molnár** (14. elokuuta 1915 Budapest – 14. toukokuuta 2003 Turku) oli unkarilainen teologian tohtori joka asui vuodesta 1957 alkaen Suomessa. Hän oli kirkkoherrana sekä Unkarissa että Suomessa ja hän toimi myös unkarin kielen opettajana ja kääntäjänä.

Molnár pääsi ylioppilaaksi 1933. Hän opiskeli teologiaa Sopronin yliopistossa ja vuonna 1938 hänet vihittiin papiksi. Hän työskenteli sitten Budapestissa evankelisen kirkon Deáktérin seurakunnassa. Molnár tuli Suomeen 1941 opintomatkalle. Hän jäi Suomeen jatkosodan ajaksi ja oli Yleisradion palveluksessa. Hän meni naimisiin 1942 suomalaisen teologi Elmi Heikiön kanssa. Molnár palasi 1944 perheineen Budapestiin. Hän väitteli teologian tohtoriksi 1947 ja toimi sitten Monorin seurakunnan kirkkoherrana.

Molnár muutti Suomeen 1957. Hän toimi Turun yliopiston unkarin kielen lehtorina ja oli Turun tuomiokirkkoseurakunnan kirkkoherran apulaisena ja Turun evankelisluterilaisten seurakuntien väliaikaisena sairaalapappina. Molnár oli sitten Maskun kirkkoherrana 1964–1978 ja hän oli myös Tampereen yliopistossa unkarin kielen opettajana 1965–1974. Hänestä tuli unkarilaisen Sopronin yliopiston riemutohtori vuonna 1997. Molnár toimi myös kääntäjänä kääntäen uskonnollista kirjallisuutta unkarin kielestä suomen kielelle ja päinvastoin. 

## Teoksia
* *Lutherin kirkko Unkarissa*. Kirjapaja, Helsinki 1944
* *Kun elämä valkenee : hartauspuheita*. Otava 1945
* *A finn evangéliumi mozgalom elözményei és kialakulása*. Fébé evangélikus diakonissza egyesület Könyvkiadóvállalata, Budapest 1947
* *Ainoa ratkaisu : unkarilaisia saarnoja* ; toim. Elmi Molnár, Rudolf Molnár. Kirjapaja, Helsinki 1958
* *Unkarin raamatunkäännösten vaiheita*. Porthan seuran toimituksia, Yleistajuisia julkaisuja 2. Turku 1964
* *Maskun kirkko - Masku kyrka - Masku Church* ; toim. Rudolf Molnár ; julk. Maskun seurakunta. Masku 1985

## Suomennoksia
* Zoltán Túróczy : *Harhatie*. Kirjapaja, Helsinki 1943
* Zoltán Túróczy : *Kannekirje Jumalan lapsia vastaan*. Kuva ja sana, Helsinki 1944

## Käännöksiä unkarin kielelle
* Paavo Virkkunen : *A harcoló finn hadsereg szelleme*. A Magyar-Finn Társasá́g kiadá́sa, Budapest 1943 (alkuteos *Suomen taistelevan armeijan henki*)
* K. V. Tamminen : *Új reggel, új kegyelem*. Györ 1943 (alkuteos *Uusi aamu, uusi armo*)
* Paavo Virkkunen : *Imádságos könyv : a keresztyénség fáradhatatlan imádkozóinak könyörgései*. Fébé könyvkiadó vállalat, Budapest 1946
* Hanna Rauta : *Kedvesanyánk : az anyai szeretet regénye*. Evangélikus evangélizáció, Budapest 1947
* Hanna Rauta : *Sipi-apó neveltje : regény*. Fébé könyvkiadóvallalat kiadása, Budapest 1948 (alkuteos *Sipi-vaarin kasvatti*)

## Lähteet
Star Wars: Battlefront (vuoden 2015 videopeli)

**Star Wars: Battlefront** on  Digital Illusions CE:n kehittämä ja Electronic Artsin julkaisema toimintapeli. Peli julkaistiin marraskuussa 2015 Microsoft Windowsille, PlayStation 4:lle ja Xbox Onelle.
*Star Wars: Battlefront* on kolmas osa samannimisessä pelisarjassa, mutta peliä ei pidetä *[[Star Wars: Battlefront]]in* (2004) ja ''Star Wars: Battlefront II'':n (2005) jatko-osana vaan pikemminkin sarjan uudelleenkäynnistäjänä. Pelille on julkaistu seuraaja *[[Star Wars: Battlefront II (vuoden 2017 videopeli)|Star Wars: Battlefront II]]* (2017).

Peli oli taloudellinen menestys ja sitä myytiin yli 13 miljoonaa kappaletta. Kriitikoilta *Battlefront* sai kuitenkin ristiriitaisen vastaanoton. Pelin grafiikkaa ja pelattavuutta kehuttiin mutta yleisesti pelin sisältö koettiin puutteelliseksi. Moninpelin lisäksi pelissä on pieniä yhteistyötehtäviä, mutta ei tarinavetoista yksinpeliä.

## Pelaaminen
Peliä voi pelata joko ensimmäisessä tai kolmannessa persoonassa, ja kuvakulmaa on mahdollista vaihtaa milloin tahansa. 

Verkkomoninpelin otteluihin mahtuu 40 pelaajaa. Moninpelissä pelaajat jaetaan kahteen joukkueeseen, Galaktiseen Imperiumiin ja Kapinaliittoon. Kapinallissotilaiden ja Imperiumin iskujoukkojen lisäksi on mahdollista pelata tutuilla elokuvahahmoilla, kuten Darth Vaderilla, Luke Skywalkerilla ja Boba Fettilla.

Moninlisäksi pelissä on yksinpelinä, jaetulla ruudulla tai verkossa kaksinpelinä pelattavia yhteistyö- ja kaksintaistelupelimuotoja.

Pelialueet koostuvat suurimmaksi osaksi alkuperäisen *[[Tähtien sota (alkuperäinen elokuva)|Tähtien sota]]* -elokuvatrilogian planeetoista, joihin kuuluvat muun muassa Endor, Hoth ja Tatooine. Pelialueelta löytyy erilaisia kulkuneuvoja ja sotakoneita, kuten AT-AT. Aseet, varusteet ja pelihahmot ovat muokattavissa.

Peli hyödyntää Frostbite 3 -pelimoottoria.

## Sankarit
Pelissä on yhteensä 14 pelattavaa sankaria:

*Imperiumi: Darth Vader, Sheev Palpatine, Boba Fett, Greedo, Dengar, Bossk ja Orson Krennic.

*Kapinaliitto: Luke Skywalker, Han Solo, Leia Organa, Nien Nunb, Lando Calrissian, Chewbacca ja Jyn Erso.

## Lähteet

## Aiheesta muualla
*
Claus Hjort Frederiksen

**Claus Hjort Frederiksen** (s. 4. syyskuuta 1947 Kööpenhamina) on tanskalainen poliitikko, joka edustaa liberaalia Venstre-puoluetta. Frederiksen toimi vuosina 2016–19 Tanskan puolustusministerinä. Aiemmin hän oli valtiovarainministeri vuosina 2009–2011 ja 2015–2016 sekä työministeri vuosina 2001–2009. Ennen ministerintehtäviä Frederiksen toimi pitkään Venstren puoluesihteerinä vuosina 1985–2001.

Frederiksen on valmistunut oikeustieteen kandidaatiksi 1972. Samana vuonna hän meni naimisiin ruotsalaissyntyisen Christina Hall Frederiksenin kanssa, jonka kanssa hänellä on kaksi aikuista poikaa.

## Lähteet

## Aiheesta muualla

* Claus Hjort Frederiksenin kotisivut
Alternativet

**Alternativet** () on tanskalainen vihreä puolue, jonka perusti marraskuussa 2013 entinen kulttuuriministeri Uffe Elbæk, joka oli aiemmin edustanut Radikaalia Venstreä.

Alternativet osallistui ensimmäisen kerran vaaleihin vuoden 2015 kansankäräjävaaleissa, missä se ylitti kahden prosentin äänikynnyksen saaden lähes viisi prosenttia äänistä ja yhdeksän paikkaa kansankäräjille. Puolue ajoi vaaliohjelmassaan muun muassa 30-tuntista työviikkoa ja täysin uusiutuvaan energiaan tukeutuvaa taloutta. Alternativetin puheenjohtaja Elbæk lupasi myös tukea sosiaalidemokraattien Helle Thorning-Schmidtiä pääministeriksi.

## Arvot ja politiikka
Alternativet on kertonut haluavansa elinvoimaista ja osallistavaa poliittista kulttuuria, jossa panostetaan osallistumiseen ja sitoutumiseen. Puolueella on kuusi ydinarvoa, jotka luonnehtivat puolueen työprosesseja niin sisäisesti, ulkoisesti kuin politiikan suunnittelussa. Nämä arvot ovat rohkeus, anteliaisuus, läpinäkyvyys, nöyryys, huumori ja empatia. Perustamisvaiheessa puolue kutsui tanskalaisia osallistumaan puolueen ohjelman kehittämiseen. Keväällä 2014 puolueen ohjelman suunnitteluun osallistui yli 700 henkilöä 20 tilaisuudessa.
! rowspan=2| Paikat
! rowspan=2| +/–
! rowspan=2| Hallitus
|-
! Äänet
! %
|-
! 2015
| rowspan="2" align="left" | Uffe Elbæk
| 168&nbsp;788
| 4,8&nbsp;%
| 
| *Uusi*
| 
|-
! 2019
| 104&nbsp;148
| 3,0&nbsp;%
| 
|  4
| 
|-
! 2022
| Franciska Rosenkilde
| 117&nbsp;567
| 3,3&nbsp;%
| 
|  1
| 
|}

### Euroopan parlamentti

## Merkittäviä henkilöitä
### Puheenjohtajat
* 2013–2020: Uffe Elbæk
* 2020: Josephine Fock
* 2020–2021: Torsten Gejl
* 2021– Franciska Rosenkilde

### Nykyiset kansanedustajat (2022–2026)
* Helene Liliendahl Brydensholt 
* Sascha Faxe 
* Torsten Gejl
* Christina Olumeko 
* Franciska Rosenkilde 
* Theresa Scavenius

### Entiset kansanedustajat
* Uffe Elbæk (2015–2020)
* Josephine Fock (2015–2020)
* Rasmus Nordqvist (2015–2020)
* René Gade (2015–2020)
* Carolina Magdalene Maier (2015–2020)
* Roger Matthisen (2015–2020)
* Christian Poll (2015–2020)
* Ulla Sandbæk (2015–2020)
* Sikandar Siddique (2019–2020)
* Susanne Zimmer (2019–2020)

## Lähteet

## Aiheesta muualla
* Alternativet
Panhard Dyna X

**Panhard Dyna X** on vuosina 1948–1954 valmistettu etuvetoinen pikkuauto. Dyna X oli Panhardin ensimmäinen sodanjälkeinen henkilöautomalli, jota valmistettiin yhteensä noin 55&nbsp;000 kappaletta. Auton suunnitteli J. A. Grégoire, joka oli etuvetotekniikan asiantuntija.

Suomessa oli vuoden 1955 lopussa noin 40 Dyna X -autoa noin sadan Panhardin autokannasta.

Dyna X:n moottori on kaksisylinterinen 745 cm³ bokserimoottori, teholtaan 23 kW eli 31 hevosvoimaa. Dyna X:stä on kaksi- ja nelioviset korimallit. Etuovet on saranoitu takaa, eli ne ovat niin sanottuja kaappariovia. Auton pituus oli korimallista riippuen 358–382 senttimetriä.

## Lähteet

## Aiheesta muualla
Grey Gardens (dokumenttielokuva)

**Grey Gardens** on vuonna 1975 ensi-iltansa saanut yhdysvaltalainen dokumenttielokuva. Dokumentti kertoo kahden Edith Beale -nimisen naisen jokapäiväisestä elämästä. Dokumentista on tehty elokuva ja Broadway-näytelmä.

## Aiheesta muualla
*
Wanderer (yritys)

**Wanderer** on vuosina 1911–1945 valmistettu saksalainen automerkki. Tehtaan oli perustanut Johann Winklhofer vuonna 1896 Chemnitzin lähelle Schönauhun, ja se aloitti John K. Starleyn kehittämien matalien, *Rover*-nimen saaneiden, polkupyöräbuumin Euroopassa synnyttäneiden matalien l. "turvallisuusrunko"-polkupyörien valmistajana. Yrityksen Wanderer-nimi on käännös rover- l. samoilija-sanasta. Polkupyörät olivat suurmenestys, ja vaurastuva yritys lisäsi tuotevalikoimaansa ensin sorveja ja työstökoneita vuodesta 1899 lähtien. Autojen valmistus alkoi 1903, ja tehdas muutti nimensä Wandereriksi vuonna 1911, jolloin alkoi Wanderer-autojen valmistus.

Vuonna 1912 tehdas valmisti 5/12 PS-nimistä pikkuautoa. Wanderer sulautui vuonna 1932 Auto Unioniin, jonka muut merkit olivat Audi, DKW ja Horch. Nykyisen Audin logon neljä rengasta kuvaavat Auto Unionin neljää automerkkiä, joista yksi on siis Wanderer.

Ennen yhdistymistä Wanderer oli myynyt moottoripyörätuotantonsa saksalaiselle NSU:lle ja tšekkoslovakialaiselle František Janečekille. Wanderer valmisti 1930-luvulla luotettavia, ylellisiä ja kalliita autoja.

Wandererin viimeinen henkilöautomalli oli vuosina 1936–1939 valmistettu W25K, joka suunniteltiin BMW 328:n kilpailijaksi. Moottori oli kuusisylinterinen mekaanisesti ahdettu, iskutilavuudeltaan 1&nbsp;950&nbsp;cm³ ja teholtaan 62,5&nbsp;kW eli 85&nbsp;hv. W25K-mallia valmistui vain 258 kappaletta.

## Lähteet
Kisiin piirikunta

**Kisiin piirikunta** on yksi Kenian aluehallinnon 47 piirikunnasta. Piirikunnan pinta-ala on 1&nbsp;332,7 neliökilometriä ja väkiluku 1&nbsp;152&nbsp;282 (2009). Väkuluvuksi ennakoidaan noin 1,36 miljoonaa vuonna 2017. Piirikunnan keskus on Kisiin kaupunki (112&nbsp;417 as VL2019; 61&nbsp;892 as. vuonna 2009; ). 

Paikallistasolla piirikunta jakautuu yhdeksään vaalipiiriin, joissa on yhteensä 45 paikallistason hallintoaluetta (electoral wards, ’äänestysalue’).

Kumpuileva piirikunta voidaan jakaa kolmeen topografiseen vyöhykkeeseen: alle 1&nbsp;500 metrin korkeudella merenpinnasta olevaan osaan, noin 1&nbsp;500–1&nbsp;800 metrin korkeudella sijaitsevaan vyöhykkeeseen ja yli 1&nbsp;800 metrin korkeudella sijaitsevaan vyöhykkeeseen.

Vuoden minimilämpötila on tyypillisesti 15–20 °C ja ylin lämpötila 21–30 °C seutuvilla. Vuosisademäärä on luokkaa 1&nbsp;500 mm. Sateet saadaan pääosin kahtena sadekautena: maalis–kesäkuulle ajoittuu pitempiksestoisia sateita ja syys–lokakuulle lyhyempikestoisia.
 
Viljavaksi katsotaan 78 prosenttia on alueesta, ja tästä 57 prosenttia on viljeltyä aluetta. Kisiin piirikunta kuuluu esimerkiksi Kenian teentuotantoalueisiin, ja seudulla tuotettu tee on luokiteltu Mombasan teepörssissä laadukkaaksi. Seudulla tuotetaan myös hedelmiä (avocado, ananas, banaani) ja kahvia. Tee ja kahvi ovat maatalouden tärkeimmät myytävän sadon tuotteet, mutta sadon jalostus lopputuotteiksi tapahtuu paljolti ulkomailla.
 

Tiedosto:Kisii town.jpg|Kisiin kaupunkia.
Tiedosto:Capital Roundabout.jpg|Liikenneympyrä Kisiin kaupungissa.
Tiedosto:Near Kisii - Kenya.JPG|Banaaniplantaasia.


## Lähteet

## Aiheesta muualla

*Kisii County. County well know for Banana farming.   (kisii.kenyacounty.co.ke)
Merun piirikunta

**Merun piirikunta** on yksi Kenian aluehallinnon 47 piirikunnasta. Piirikunnan pinta-ala on 6&nbsp;936 neliökilometriä ja väkiluku 1&nbsp;356&nbsp;301 (2009).

Piirikunnan keskus on Merun kaupunki (38&nbsp;833 as. vuonna 2009). 

Piirikunta jakautuu yhdeksään vaalipiiriin, jotka jakautuvat edelleen paikallistason hallintoalueisiin (ward, ’äänestysalue’). Ennen vuotta 2013, jolloin maakuntajaosta luovuttiin, piirikunta oli osa Kenian Itäistä maakuntaa.

Piirikunta sijaitsee päiväntasaajalla Kenian keskiosissa ja rajoittuu lounaassa Mount Kenyaan, maan korkeimpaan vuoreen. Piirikuntaan sijoittuu useita luonnonsuojelualueita ainakin osittain (Mount Kenyan kansallispuisto, Merun kansallispuisto, Nyambenen luonnonpuisto, Bisandin luonnonpuisto).

Merun piirikunta muodostaa osan Kenian kahdesta teealueesta (*Mount Kenya* sekä *Mount Kenya & [[Nyambene Hills]]*). Näillä viljellään teepensaita 1&nbsp;500–2&nbsp;200 metrin korkeudella merenpinnasta erityisesti mustan teen tuottamiseksi. Seudulla tuotetaan myös kahvia ja maitoa, sekä harjoitetaan muuta maataloutta. Nyambene Hillsin seutu Merun Tiganian ja Igemben vaalipiirien alueella on tunnettu huumeena käytetyn khatin viljelystä. Huume tunnetaan paikallisesti nimellä *miraa*.

## Lähteet

## Aiheesta muualla

*Meru County. County well know for miraa farming.   (nakuru.kenyacounty.co.ke)
*Nyambene National Reserve: Home of the most Breathtaking Crater in the World  (enchantedlandscapes.com)
SPA (auto)

**SPA** on vuosina 1906–1926 valmistettu italialainen automerkki. Tehtaan perusti Giovanni Ceirano vuonna 1906 nimellä *Società Ligure Piemontese Automobili*, lyhennettynä SPA. Tehdas valmisti aluksi urheiluautoja, joissa oli iso moottori, iskutilavuudeltaan 7 785 cm³ ja 11 677 cm³. Ensimmäisenä vuonna valmistui 300 autoa.

Vuonna 1910 SPA valmisti pienemmällä nelisylinterisellä rivimoottorilla varustettua automallia. Tehdas esitteli 1912 SPA 30/40 HP-mallin, jossa oli 2 658 cm³ rivimoottori, teholtaan 29 kW eli 40 hevosvoimaa. Mallinimessä 30/40 HP näkyy ensimmäisenä lukuna Italiassa verotukseen käytetty verohevosvoima ja jälkimmäisenä lukuna moottorin todellinen teho.

Fiat osti SPA-yrityksen 1926, jolloin loppui samalla henkilöautojen valmistus. Kuitenkin hyötyajoneuvojen ja sotilasautojen valmistus jatkui SPA-merkkisenä.

## Lähteet
Nairobin piirikunta

**Nairobin kaupunkipiirikunta** on yksi Kenian aluehallinnon 47 piirikunnasta. Se perustettiin vuonna 2013 aiemman Nairobin maakunnan tilalle, kun Keniassa luovuttiin vuoden 2010 perustuslain seurauksena maakuntatason hallinnosta. Piirikunnan pinta-ala on 695 neliökilometriä ja väkiluku 3&nbsp;138&nbsp;369 (2009). Piirikunnan keskus on Nairobi. 

Piirikunta jakautuu 17 vaalipiiriin, joitka jaetaan paikallistason alemmalla tasolla edelleen äänestysalueisiin (ward).

*Nairobin suurkaupunkialue*eseen luetaan yleensä neljä piirikuntaa eli siihen kuuluvat Nairobin kaupunkipiirikunnan lisäksi Kajiado (eteläinen suurkaupunkialue, 0,687 milj. as. vuonna 2009) Kiambu (pohjoinen, 1,623 milj. as.) ja Machakos (itäinen, 1,099 as.). Vuonna 2009 suurkaupunkialueella asui yhteensä 6,548 miljoonaa ihmistä.
 

Tiedosto:Nairobi County in Nairobi Metro.png|Suur-Nairobi. Nairobin kaupunkipiirikunta punaisella.
Tiedosto:Nairobi, view from KICC.JPG|Nairobin keskustaa pilvenpiirtäjästä nähtynä.
Tiedosto:Nairobi city hall.jpg|Nairobin kaupungintalo.
Tiedosto:Kenyan parliament.jpg|Kenian parlamenttitalo.
Tiedosto:University of Nairobi.JPG|Nairobin yliopistoa.


## Lähteet

## Aiheesta muualla

*Nairobi County. County well know for urban city.   (nairobi.kenyacounty.co.ke)
Kiambun piirikunta

**Kiambun piirikunta** on yksi Kenian aluehallinnon 47 piirikunnasta. Se sijaitsee välittömästi Nairobin pohjoispuolella ja muodostaa osan Nairobin suurkaupunkialueesta. Piirikunta on pääosin maaseutuvaltaista, mutta on kaupungistunut nopeasti Nairobin läheisyydestä johtuen.

Kiambun piirikunnan pinta-ala on 2&nbsp;543 neliökilometriä ja väkiluku 1&nbsp;623&nbsp;282 (2009). Piirikunnan keskus on Kiambun kaupunki (76&nbsp;093 as. vuonna 2009).  Sieltä on maanteitse noin 16 kilometriä Nairobin keskustaan. Piirikuntaan kuuluu myös muita kaupunkeja, kuten Kikuyu (190&nbsp;208 as., 2009), Limuru (61&nbsp;336 as.), Ruiru (236&nbsp;961 as.) ja Thika (136&nbsp;576 as.).

Piirikunta jakautuu paikallishallinnossa 12 vaalipiiriin (constituences), jotka voidaan jakaa edelleen äänestysalueisiin (ward).


Tiedosto:The Fourteen Falls 02.jpg|Neljäntoista (matalan) vesiputouksen seutu.
Tiedosto:Gatundutown.jpg|Gatundon kaupunkia.
Tiedosto:Kikuyu town.jpg|Kikuyun kaupunkia.
Tiedosto:Sheep at Kimaye Forest, Limuru.jpg|Lampaita laiduntamassa metsäaukiolla Limurussa.


## Lähteet

## Aiheesta muualla

*Kiambu County. County well know for Agribusiness.   (kiambu.kenyacounty.co.ke)
Isovesiäinen

**Isovesiäinen** (*Hydrochara caraboides*) on vesiäisten heimoon kuuluva laji. Se on 14–18&nbsp;mm:n pituinen. Se on musta, kiiltävä ja vihreän hohteinen. Alapuolella on tiheää karvoitusta. Muodoltaan eläin on munanmuotoinen ja pitkulainen ja muistuttaa sukeltajia. Munat ovat munakotelossa. Isovesiäistä esiintyy Ahvenanmaalla ja se on uhanalainen.

## Lähteet

## Aiheesta muualla
*Laji.fi: Isovesiäinen (''Hydrochara caraboides'')
*iNaturalist: Isovesiäinen (''Hydrochara caraboides'')
* Isovesiäinen (''Hydrochara caraboides'')  forest.uef.fi
*Encyclopedia of Life (EOL): Hydrochara caraboides 
*UniProt: Taxonomy - ''Hydrochara caraboides'' 
*Global Biodiversity Information Facility (GBIF): ''Hydrochara caraboides''
Pelimannin jäähyväiset

**Pelimannin jäähyväiset** on Eino Valtasen esikoisalbumi vuodelta 1976. Häntä säestää levyllä Olli Leppäniemen Kulkurit-yhtye. Valtaosa sävellyksistä on Simo Teuvan ja kaikki sovitukset Vesa Tuomen.

Toivo Honkosen kirjoittama nimikappale ”Pelimannin jäähyväiset” voitti Sata-Häme Soi -tapahtumassa 1975 järjestetyn valssikilpailun.

*Helsingin Sanomien* Lauri Karvonen piti albumia näytteenä keikkailevan lavayhtyeen konstailemattomasta soinnista ja ohjelmistosta: ”Valtasen laulu ei ole sliipattua mutta se edustaa hyvin tyypillistä maaseudun tanssilavojen laulusolistin tyyliä.”

## Kappaleet
#    
# 
# 
#  
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Pelimannin jäähyväiset discogs.com -sivustolla
Supercopa de España 2015

**[[Supercopa de España]] 2015** oli espanjalainen jalkapallokilpailu, jossa kohtasivat kauden 2014–2015 Primera Divisiónin mestari Barcelona ja Copa del Reyssä toiseksi sijoittunut Athletic Bilbao. Athletic Bilbao voitti kilpailun yhteismaalein 5–1.

Supercopa de Españassa kohtaavat tavallisesti Primera Divisiónin ja Copa del Reyn mestarit, mutta Athletic Bilbao pääsi mukaan Barcelonan voitettua molemmat kilpailut. Kaksiosaisessa kilpailussa molemmat joukkueet pelavat yhden osaottelun kotona, ja voittaja ratkaistaan yhteismaalien perusteella.

Athleticille mestaruus oli sen ensimmäinen 31 vuoteen kansallisissa tai kansainvälisissä kilpailuissa. Vuonna 1984 seura voitti sekä liigan että cupin, ja Copa del Reyn loppuottelussa tuolloin kaatui juuri Barcelona. __NOTOC__

## Ottelut
### Ensimmäinen osaottelu

### Toinen osaottelu

## Lähteet
Kuka puolestani itkee

**Kuka puolestani itkee** on Eino Valtasen studioalbumi vuodelta 1980.

## Kappaleet
### A-puoli
# 
# 
# 
# 
# 
# 
### B-puoli
# 
# 
# 
# 
# 
# 
# 

## Muusikot
*Hannu ”Roope” Koistinen, Tapani ”Nappi” Ikonen – rummut
*Heikki Virtanen – basso
*Heikki Laurila, Juha Björninen, Janne Louhivuori, Kalle Lae – kitara
*Raimo Roiha, Antti Hyvärinen – kosketinsoittimet
*Kalevi Nyqvist – hanuri
*Markku Johansson, Simo Salminen – trumpetti
*Juhani Aalto, Tom Bildo – pasuuna
*Kai Lind – vihellys
*Maarit Hurmerinta, Irina Milan, Kalle Fält, Vesa Enne – taustalaulu
*Jorma Ylönen, Juha Tiainen, Yrjö Lasonpalo, Marjukka Kankkunen, Heikki Hämäläinen, Seppo Rautasuo – viulu
*Veli-Pekka Bister – sello
Miesten Ykköspesis-kausi 2015

**Ykköspesis-kausi 2015** oli Suomen pesäpallon toiseksi korkeimman sarjatason Ykköspesiksen 35. kausi.

## Sarjajärjestelmä
Vuonna 2015 Ykköspesiksen runkosarjassa pelattiin kaksinkertainen sarja ja kaksi valintakierroksen ottelua. Runkosarjan ottelumäärä oli 24 ottelua. Runkosarjan voittaja nousee suoraan Superpesikseen kaudelle 2016. Runkosarjassa sijoille 2-5 sijoittuneet joukkueet pelasivat otteluparein (2-5 ja 3-4) pääsystä Ykköspesiksen nousukarsintoihin. Otteluparit pelattiin paras viidestä -järjestelmällä ja kotietu oli runkosarjassa paremmin sijoittuneilla joukkueilla. Otteluparien voittajat pelasivat otteluparina suorasta noususta Superpesikseen. Ottelupari pelattiin paras viidestä -järjestelmällä ja kotietu oli runkosarjassa paremmin sijoittuneella joukkueella. Otteluparin voittaja nousi suoraan Superpesikseen ja otteluparin häviäjä pelasi superpesiskarsinnoissa.

Superpesiksen alempien pudotuspelien (11-12) häviäjä kohtasi Ykköspesiksen nousukarsintojen viimeisessä vaiheessa hävinneen joukkueen superpesiskarsinnoissa. Ottelupari pelattiin paras viidestä -järjestelmällä. Kotietu oli superpesisjoukkueella. Otteluparin voittaja pelaa Superpesiksessä ja otteluparin häviäjä Ykköspesiksessä kaudella 2016. 

## Runkosarja

Oulun Lippo nousee suoraan Superpesikseen kaudelle 2016.

## Pudotuspelit

### Välierät (paras viidestä)

### Loppuottelu (paras viidestä)

## Lopulliset sijoitukset

## Katso myös
* Miesten Superpesiksen kausi 2015

## Lähteet
Uurrevesiäinen

**Uurrevesiäinen** (*Hydrobius fuscipes*) on varsinaisiin vedensuosijoihin kuuluva laji. Se on 6–8&nbsp;mm:n pituinen. Se on väriltään musta tai ruskean sävyinen. Jalat ja tuntosarvet ovat punaruskeat. Munat ovat munakoteloissa esimerkiksi kelluslehtien tai sammalten päällä. Toukka on 15&nbsp;mm:n pituinen, sen takaruumiissa on tummia täpliä ja sen etuosa on tummanruskea. Uurrevesiäinen oleskelee matalassa vedessä vesikasvillisuuden seassa. Sitä esiintyy järvissä, lammissa, joissa ja joskus myös murtovedessä. Sitä tavataan koko Suomessa.

## Lähteet

## Aiheesta muualla
* http://www.kuvaliiteri.fi/cgi/ImageFolio4/imageFolio.cgi?search=uurrevesi%E4inen&img=0%cat=&bool=phrase
*ITIS: Hydrobius fuscipes 
*Encyclopedia of Life (EOL): Hydrobius fuscipes
Luettelo nobelisteista maittain

Tämä on luettelo Nobelin-palkinnon saajista maittain. Jotkut nobelisteista ovat olleet kaksoiskansalaisia Nobelin palkinnon saadessaan. Heidät on merkitty molempien maiden tietolaatikoihin. Luettelossa ei ole kansainvälisiä järjestöjä.

*Lähteet:
## Aasia
### Bangladesh

### Burma

### Hongkong

### Intia

### Iran

### Itä-Timor

### Israel

### Japani

### Jemen

### Korea tasavalta

### Kiina

### Pakistan

### Palestiina

### Taiwan

### Tiibet

### Vietnam
 
## Afrikka
### Egypti

### Etelä-Afrikka

### Ghana

### Kenia

### Liberia

### Nigeria

## Eurooppa
### Alankomaat

### Belgia

### Espanja

### Irlanti

### Islanti

### Italia

### Itävalta

### Jugoslavia

### Kreikka

### Kypros

### Norja

### Portugali

### Puola

### Ranska

### Romania

### Ruotsi

### Saksa

### Suomi

### Sveitsi

 

 

### Tanska

### Tšekki/Tšekkoslovakia

### Turkki

### Unkari

### Venäjä/Neuvostoliitto

### Yhdistynyt kuningaskunta

## Etelä-Amerikka
### Argentiina

### Chile

### Kolumbia

 
### Peru

### Venezuela

## Pohjois-Amerikka
### Costa Rica

### Guatemala

### Kanada

### Meksiko

 
### St. Lucia

 
### Yhdysvallat

## Oseania
 

### Australia

### Uusi-Seelanti

## Lähteet
Yksinomainen talousvyöhyke

**Yksinomainen talousvyöhyke** (, **EEZ**) tarkoittaa valtion yksinomaisessa hallinnassa olevaa merialuetta, johon kuuluvat sisäiset aluevedet, aluemeri ja sen ulkopuolella kansainvälisillä vesillä oleva mannerjalusta. Yksinomainen talousvyöhyke otettiin käyttöön Yhdistyneiden kansakuntien (YK) kolmannessa  1982.

Yksinomainen talousvyöhyke jatkuu usealla merioikeusyleissopimuksen allekirjoittaneella maalla 200 meripeninkulman päähän rannikosta. Talousvyöhyke siis jatkuu paljon aluemerta laajemmalle. Valtiot sopivat yleensä keskenään merirajoistaan ja yksinomaisista talousvyöhykkeistään merioikeusyleissopimuksen mukaan, mutta kaikki maat eivät ole sopimusta vahvistaneet. Talousvyöhykkeen ulkopuolelle jäävä alue on aavaa merta.
## Talousvyöhykkeet valtamerittäin
 

 

Map of the Territorial Waters in the Caribbean.png|Karibianmeren talousvyöhykkeet
Map of the Territorial Waters of the Atlantic and Indian Ocean.png|Atlantin ja Intian valtameren talousvyöhykkeet
Map of the Territorial Waters of the Pacific Ocean.png|Talousvyöhykkeet Tyynellämerellä


## Pituudet maittain

## Katso myös

* Suomen talousvyöhyke

## Lähteet
* 

### Viitteet

## Aiheesta muualla
Tieteen termipankki

**Tieteen termipankki** on suomalainen vuonna 2012 avattu wiki-muotoinen tietokanta, johon kootaan kaikkien Suomessa harjoitettavien tieteenalojen termistöjä. Termipankkia rakennetaan joukkoistamalla, tarkemmin sanottuna rajoitetun talkoistamisen (engl. *niche-sourcing*) menetelmällä eli kunkin tieteenalan asiantuntijat vastaavat oman erikoisalansa termeistä ja niiden määritelmistä. Tietokantaa ylläpidetään Helsingin yliopiston humanistisessa tiedekunnassa ja sitä rahoittavat Suomen Akatemia ja Helsingin yliopisto. Hankkeen pilotteina vuosina 2011-2015 ovat toimineet kasvitieteen, kielitieteen ja oikeustieteen termistöt, mutta jo varhaisessa vaiheessa mukaan tuli myös muita tieteenaloja. Vuoden 2022 alussa Tieteen termipankissa on viitisenkymmentä aihealuetta ja yli 44&nbsp;000 käsitesivua, jotka sisältävät jopa 300&nbsp;000 termiä eri kielillä.

## Katso myös
*Euroopan interaktiivinen termipankki

## Lähteet
* 
* Pitkänen-Heikkilä, Kaarina: Kuulumisia Tieteen termipankista. Terminfo'' 1/2012.
### Viitteet

## Kirjallisuutta
* 
* Pitkänen-Heikkilä, Kaarina & Salo, Vanamo 2015. Tieteen termipankki tarvitsee kasviharrastajia. *Lutukka* 2/2015: 45–48.
* 

## Aiheesta muualla
* http://tieteentermipankki.fi/wiki/Termipankki:Etusivu

* HS 15.4.2014 Termipankki on aina auki
Sara Petersen

**Sara Slott Bruun Petersen** (s. 9. huhtikuuta 1987 Nykøbing Falster) on tanskalainen aitajuoksija, joka kilpailee 400 metrin aitajuoksussa. 171 senttimetriä pitkä ja 57 kilogrammaa painava Petersen edustaa Aarhus 1900 AM -seuraa.

## Ura
Petersen saavutti hopeaa Rio de Janeiron olympialaisissa 2016 Tanskan ennätysajalla 53,55. Hän oli mukana myös vuosien Kontoon 2012 ja Tokion 2020 kesäolympialaisissa, joissa hän jäi välieriin. Pekingin MM-kilpailuissa 2015 hän sijoittui neljänneksi ajalla 54,20. MM-kilpailuissa Berliinissä 2009, Daegussa 2011 ja Lontoossa 2017 hän jäi välieriin,  Dohassa 2019 hänet hylättiin alkuerissä. Amsterdamin EM-kisoissa 2016 hän voitti kultaa ajalla 55,12. Helsingin 2012 ja Berliinin 2018 EM-kilpailuissa hän karsiutui välierissä, Barcelonassa 2010 ja Zürichissä 2014 alkuerissä.  Vuoden 2009 kesäuniversiadeista Belgradista Petersen saavutti pronssia ajalla 56,40. Hän on voittanut urallaan yhden Timanttiliigan osakilpailun.

Petersen pitää hallussaan 400 metrin aitajuoksun Tanskan ennätystä niin sisä- kuin ulkoradoillakin. Lisäksi hänellä on myös sisäratojen ennätys sileillä 200 ja 400 metrillä.

## Henkilökohtaiset ennätykset
### Ulkoradat

### Sisäradat

## Lähteet
Hamed Coulibaly

**Hamed Coulibaly** (s. 16. joulukuuta 1996) on norsunluurannikkolainen jalkapalloilija, joka on edustanut Suomen Veikkausliigassa Kuopion Palloseuraa ja IFK Mariehamnia. Pelipaikaltaan Coulibaly on puolustaja.

Coulibaly aloitti uransa kotimaassaan Majestic-seurassa. Hän tuli helmikuussa 2015 testiin Suomen Veikkausliigan Kuopion Palloseuraan. Coulibaly ja KuPS solmivat sopimuksen saman vuoden huhtikuussa. Pääsarjadebyyttinsä Coulibaly teki toukokuussa 2015 IFK Mariehamnia vastaan.

## Lähteet
Mao (Tšad)

**Mao** on kaupunki Saharan autiomaan reunalla Tšadissa. Se on Kanemin alueen ja siihen kuuluvan samannimisen departementin keskus. Kaupungissa on 35&nbsp;500 asukasta (vuonna 2009).

Kaupunki koostuu hohtavan valkoisista rakennuksista, joiden salaisuus on seudun piileviä sisältävä maaperä. Niiden yllä kohoaa futuristinen metallinen vesitorni. Mao on kanembujen perinteisen päällikön, Kanemin sulttaanin asuinpaikka. Sen nähtävyyksiä ovat pieni museo, lähistön spirulinajärvi ja hiekkadyynit dromedaareineen.

## Lähteet
Charing Cross Road

**Charing Cross Road** on katu Keski-Lontoossa. Se alkaa Charing Crossin rautatieaseman läheltä ja jatkuu pohjoiseen Oxford Streetille. Kadun pituus on noin yksi kilometri. Katu on tunnettu kirjakaupoistaan ja antikvariaateistaan, joiden määrä tosin on 2000-luvulla vähentynyt. Entisen Astoria-klubin naapurustossa Denmark Streetin risteyksen alueella on musiikkikauppoja ja soitinliikkeitä.

## Charing Cross Road kirjallisuudessa ja elokuvissa

*[[Rakas vanha kirja]]* () on Helene Hanffin kirjoittama kirjeromaani vuodelta 1970. Siihen perustuva elokuva *[[84 Charing Cross Road]]* sai ensi-iltansa vuonna 1987. Elokuvan pääosissa näyttelevät Anthony Hopkins ja Anne Bancroft.

*[[Harry Potter]]* -tarinoissa esiintyvä majatalo Vuotava noidankattila sijaitsee Charing Cross Roadilla.

## Lähteet

## Aiheesta muualla
Jaga Jazzist

**Jaga Jazzist** on norjalainen kokeellista jazzia soittava yhtye. Yhtyeellä on nykyisin sopimus levy-yhtiö Ninja Tunen kanssa.

## Diskografia
### Albumit
* (Thug Records)
* (Smalltown Supersound)
* (WEA International Inc.)
* (Ninja Tune)
* (Ninja Tune)
* (Ninja Tune)
* (Ninja Tune)
* (Brainfeeder)

### EP:t
* (dBut)
* (WEA International Inc.)
* (Smalltown Supersound)
* (Gold Standard Laboratories)
* (Ninja Tune)
* (Ninja Tune)

## Aiheesta muualla
*
Douglas DC-3:n katoaminen 1948

Airborne Transportin **Douglas DC-3 -kone katosi** 28. joulukuuta 1948 lennolla Puerto Ricosta Miamiin. Koneessa oli vikoja sähköjärjestelmissä ja akut olivat lähes tyhjät. Lentäjä ilmoitti koneen sijainnin 50 mailia Miamin eteläpuolella, joka jäi viimeiseksi radioviestiksi eikä koneesta jälkeen ole havaintoja. Polttoaineen loppumista pidetään mahdollisena onnettomuuden syynä. Onnettomuustutkinta ei puutteellisten tietojen vuoksi kuitenkaan pystynyt määrittelemään tarkkaa syytä.

Noin 80 kilometriä Guantanamo Bayn eteläpuolelta löydettiin 4. tammikuuta 1949 kaksi ruumista, jotka lehtitietojen mukaan saattoivat olla lennon matkustajia, mutta tietoa ei kuitenkaan ole vahvistettu.

## Lähteet

## Aiheesta muualla
*Flight DC-3 Disappearance in Bermuda Triangle Bermuda-attractions.com
Francisco Rodríguez (jalkapalloilija)

**Francisco José Rodríguez Araya** (s. 8. helmikuuta 1995 Zürich) on sveitsiläis-chileläinen jalkapalloilija, joka edustaa Sveitsin Superliigassa pelaavaa FC Luzernia. Oikeajalkainen Rodríguez on pelipaikaltaan oikea laitapelaaja.

## Ura
### Seurajoukkueura
Rodríguezin kasvattajaseura on FC Zürich. Hän debytoi seuran edustusjoukkueessa Raiffeisen Super Leaguessa kaudella 2014–2015, jonka aikana hän teki 28 pelaamassaan ottelussa kaksi maalia. Kauden aikana Rodríguez debytoi myös Eurooppa-liigassa. Heinäkuussa 2015 Rodríguez siirtyi Saksan Bundesliigan VfL Wolfsburgiin, jossa hän oli heti mukana voittamassa DFL-Supercupia.

### Maajoukkueura
Rodríguez on syntynyt Sveitsissä chileläiselle äidille ja espanjalaiselle isälle, joten hän voi edustaa maajoukkuetasolla mitä tahansa näistä kolmesta maista. Hän on edustanut alle 19,- alle 20- ja alle 21-vuotiaissa Sveitsiä ja on kieltäytynyt Chilen jalkapallomaajoukkueen kutsusta.

## Muuta
Rodríguezin isoveljet Roberto ja Ricardo Rodríguez ovat myös jalkapalloilijoita. Ricardo edustaa niin ikään VfL Wolfsburgia ja kuuluu Sveitsin jalkapallomaajoukkueeseen.

## Saavutukset
**[[VfL Wolfsburg]]**
* DFL-Supercup: 2015

## Lähteet
Viljakansaari

**Viljakansaari** on suuri noin 20&nbsp;km pitkä saari Pihlajavedessä Puumalassa. Saaren pinta-ala on 115&nbsp;km². Saareen on tieyhteys Leukoin sillan yli etelästä Leukoinsalmen yli. Saareen liikennöi Kietevälän lossi pohjoisesta Partalansaarelta ja Rongonsalmen lossi idästä Lieviskästä.

## Katso myös
* Luettelo Suomen sisävesien suurimmista saarista

## Lähteet
The Cinematic Orchestra

**The Cinematic Orchestra** on brittiläinen nu-jazzia ja elektronista musiikkia soittava yhtye. Sen perusti Jason Swinscoe vuonna 1999. Yhtyeellä on sopimus levy-yhtiö Ninja Tunen kanssa.

## Diskografia
### Studioalbumit
* 
* 
*      
* 

## Aiheesta muualla
*
Matevos Isaakjan

**Matevos "Matos" Isaakjan** (s. 17. huhtikuuta 1998 Moskova) on venäläinen moottoriurheilija ja Armenialaista sukujuurta. Hän kuuluu SMP Racingin nuorten kuljettajien kehitysohjelmaan. Hänen kaksoiveli Nerses Isaakjan on myös moottoriurheilija.

## Ura
Isaakjan aloitti uransa Karting-luokissa vuonna 2010 sijoittuen viidenneksi Russian Super Mini Championship -luokassa. Vuonna 2012 hän sijoittui viidenneksi Venäjän KF3-luokassa. Vuonna 2013 Isaakjan aloitti kilpauransa Ranskan Formula 4 -sarjassa saavuttaen viisi palkintosijaa sijoittuen loppupisteissä viidenneksi. Vuonna 2014 Isaakjan siirtyi Formula Renault Alps -sarjaan saavuttaen kaksi voittoa, kaksi paalupaikkaa ja seitsemän palkintosijaa sijoittuen sarjan kolmanneksi. Samana vuonna hän kilpaili Uudessa-Seelannissa Toyota Racing Series -sarjaa sijoittuen sarjan yhdeksänneksi. Vuonna 2015 Isaakjan kilpaili Eurocup Formula Renault -sarjassa. Hän saavutti kaksi kolmossijaa ja 87 pistettä sijoittuen sarjan kymmenenneksi. Samana vuonna hän jatkoi Alps -sarjassa ja voitti siellä Junior -luokan mestaruuden. Hän ajoi myös neljä kilpailua GP3-sarjassa saavuttaen kaksi pistettä. Vuonna 2016 Isaakjan ajoi täyden kauden GP3-sarjassa.

## Formula 2 -tulokset

## GP3-tulokset

## Lähteet
Merkityksen isotopia

**Merkityksen isotopia** tarkoittaa semiotiikassa laajasti ymmärrettynä merkityksen moniselitteisyyttä ja sen ilmaisemisen ja hyödyntämisen keinoja tekstissä, kielessä ja kulttuurissa.

Isotopia perustuu siihen, että on olemassa merkitysten luokkien joukko, joka mahdollistaa tekstin lukemisen kokonaisuutena. Nämä luokat ja siten myös lukemisessa muodostuva kokonaisuus ovat vähintään osittain kulttuurisidonnaisia. On olemassa myös globaalisti ymmärrettyjä universaaleja merkityksiä ja merkitysten luokkia sekä toisaalta yllättäviä poikkeuksia. Värispektriä on pidettävä yleispätevänä kategoriana, silti värit voidaan jaotella kulttuureissa eri tavoin. 

Monet vitsit, arvoitukset ja tarinat hyödyntävät tyylikeinojensa kautta isotopiaa. Vitsin tai arvoituksen alussa tapahtuvassa *esittelyssä* tuodaan esiin isotopian ensimmäinen osa, jonka tarjoama merkitys seuraavaksi esitettävässä *dialogiksi* kutsutussa elementissä haastetaan tai rikotaan luomalla ensimmäiselle isotopialle vastakohta. Sanaristikoissa ja piilosanatehtävissä vihjeen ja ratkaisun välinen suhde ilmentää isotopiaa.

Myös esimerkiksi kuvataide käyttää isotopioita merkitysten luomiseen. Gustave Dorén maalaus Baabelin tornista hyödyntää Veivon ja Huttusen analyysin mukaan neljää isotopiasuhdetta. Maalaus esittää tilanteet ennen ja jälkeen kielen sekoittumisen: yhteinen kieli mahdollistaa taivaisiin ulottuvan tornin rakentamisen, joka keskeytyy, kun yhteistyön kyky menetetään kielten moninaisuuteen. Isotopiat ovat tällöin: 1) ennen vs. jälkeen, 2) yksi kieli vs. monta kieltä, 3) rakentamisen kyky vs. kyvyn puuttuminen, 4) ylpeys vs. nöyryys.

Umberto Econ mukaan isotopia on, sellaisena kuin Greimas sen *[[Strukturaalista semantiikkaa|Strukturaalisessa semantiikassa]]* esittelee, ennen kaikkea kattotermi (umbrella term), joka käsittelee koherenssia useilla tekstin tasoilla..
## Lähteet
* 
* 
* 
### Viitteet

## Kirjallisuutta
* Hjelmslev, Louis 1961: Prolegomena to a Theory of Language (revised english edition)
* Tarasti, Eero 1990: Johdatusta semiotiikkaan. Esseitä taiteen ja kulttuurin merkkijärjestelmistä. Gaudeamus, Helsinki.
* Tarasti, Eero 1994: A Theory of Musical Semiotics. Indiana University Press, Bloomington.
## Aiheesta muualla
* 
*